Museu d'os Faroles y Rosario de Cristal

O **Museu d'os Faroles y Rosario de Cristal** (en castellano y oficialment: *Museo de los Faroles y Rosario de Cristal*) ye un museu relichioso d'a ciudat de Zaragoza que se troba en l'interior d'a ilesia d'o Sagrau Corazón de Chesús, en a plaza de San Pedro Nolasco. En él se deshiben as piezas d'artesanía que fan parti d'o Rosario de cristal.

O Rosario de Cristal se celebra cada 13 d'octubre en a capital aragonesa y consiste en una procesión nocturna de farols y carrozas de cristal que corresponden a cadaguna d'as partis que se rezan en a oración d'o rosario.

## Historia
O 2 de chinero de 1889 s'instituyó a *[[Real Cofradía del Santísimo Rosario de Nuestra Señora del Pilar]]*. A suya chunta directiva decidió a construcción de carrozas que representaran cadaguna d'as partis del rosario: Misterios, Painuestros, Avemarías, Glorias y a Ledanía.

A suya execución corrió a cargo de l'arquitecto d'o Concello, Ricardo Magdalena y a suya construcción, d'o mayestro d'artesanos León Quintana. Os trabajos se facioron ascape y ixe mesmo anyo se celebró o primer desfile en Zaragoza. A l'anyo siguient se tresladó a celebración ta o 13 d'octubre, y le'n dio por primera vegada o suyo nombre actual: Rosario de Cristal.

En primerías, os faroles s'alumbraban desde l'interior con velas pero en o zaguer tercio d'o sieglo XX se fica a iluminación electrica que conoixemos hue lo día.

## Contenido
O museo deshibe as piezas que desfilan en a procesión d'o 13 d'octubre ahuespando 300 farols y cuantos estandartes. A exposición ye organizada en o sentiu procesional y s'organiza en tres espacios diferenciaus. Viene acompanyada d'una locución que se coordina con a iluminación d'as diferents piezas que se van explicando. 

A exposición aculle una representación de farols d'os diferentes misterios (goyosos, dolorosos y gloriosos) incluyendo-ne un farol d'os misterios luminosos adhibius por Chuan-Pavlo II. Tamién se puet contemplar una muestra d'as carrozas que procesionan dimpués d'os misterios, autenticas obras mayestras d'o veire, muitas d'ellas cedidas por diferents institucions espanyolas como o Ministerio de Marina, l'archidiocesi de Toledo u l'archidiocesi de Barcelona. Destacan por a suya beldat o farol de *l'Asumpción*, o d*a Salve*, d*os Santuarios Marianos* y o de *[[Sant Dominguito de Val]]*. Pero por a suya monumentalidat destaca o farol d*a Hispanidat*. 

Bel farol tien una luenga historia ya que feba parti de procesions anteriors a o Rosario de Cristal. Ixe ye o caso d'os que representan a *Santa y Anchelica Capiella* y o *Templo d'o Pilar*. Iste zaguero ye confeccionau con mas de 130.000 piezas de veire. Amás amás, a exposición reculle parti d'os sesanta y tres farols en forma de estrela que representan as ledanías laurentinas.

## Galería

Imachen:Farol Rosario de Cristal.jpg|Farol d'a Cruz
Imachen:Farol Rosario de Cristal 2.jpg|Uno d'os misterios dolorosos
Imachen: Farol Rosario de Cristal 4.jpg|Farol de Sant Dominguito de Val
Imachen:Farol Rosario de Cristal 5.jpg|Farol d'a Hispanidat 
Imachen:Farol Rosario de Cristal 6.jpg|Farol d'os Santuarios Marianos
Imachen:Farol Rosario de Cristal 10.jpg|Farol de l'Asumpción
Imachen:Farol Rosario de Cristal 11.jpg|Farol de l'Alcázar de Toledo
Imachen:Farol Rosario de Cristal 12.jpg|Farol d'a Salve
Imachen:Farol Rosario de Cristal 9.jpg|Detalle d'un farol 
Imachen: Farol Rosario de Cristal 8.jpg|Detalle d'una vidrera d'a Salve


## Referencias

## Vinclos externos
* 
*  Museu d'os Faroles y Rosario de Cristal
*  Rosario de Cristal de Zaragoza